บาทเปิด 31.21 บาทต่อดอลลาร์ อ่อนค่าเล็กน้อย
เงินบาทเปิดตลาด 31.21 บาทต่อดอลลาร์ อ่อนค่าเล็กน้อย จับตาตัวเลขส่งออกไทย มองกรอบ 31.15-31.30บาทต่อดอลลาร์
22 ก.พ. 2562

เงินบาทเปิดตลาด 31.21 บาทต่อดอลลาร์ อ่อนค่าเล็กน้อย จับตาตัวเลขส่งออกไทย มองกรอบ 31.15-31.30บาทต่อดอลลาร์
เมื่อวันที่ 22 กพ. นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 31.21 บาท/ดอลลาร์ จากเย็นวานนี้ที่ปิดตลาดที่ 31.17 บาท/ดอลลาร์
"เงินบาทอ่อนค่าเล็กน้อยจากเย็นวานนี้ แต่โดยรวมถือยังคงแข็งค่าเทียบทุกสกุลยกเว้นเยน ตลาดยังคงย่อยข่าวจากกรณีการเปิดเผยรายงานบันทุกการประชุมของเฟดที่อาจจะมีการขึ้นดอกเบี้ยอีกครั้งในปีนี้ ขณะที่ตัวเลขเศรษฐกิจสหรัฐฯ ส่วนใหญ่ที่ประกาศออกมาเมื่อคืนนี้ก็ออกมาไม่ค่อยดี"นักบริหารเงิน กล่าว
นักบริหารเงินประเมินกรอบการเคลื่อนไหวของเงินบาทวันนี้ไว้ที่ 31.15-31.30 บาท/ดอลลาร์
ปัจจัยสำคัญที่ต้องติดตามคือกระทรวงพาณิชย์จะเปิดเผยตัวเลขภาวะการค้าระหว่างประเทศของไทย